
 DR.31.3.2005 

 
 

40 

 [Timbalan Yang di-Pertua (Datuk Dr. Yusof bin Yacob) mempengerusikan 
Mesyuarat]  

 Timbalan Yang di-Pertua [Datuk Dr. Yusof bin Yacob]:  Ahli-ahli Yang 
Berhormat, mesyuarat disambung semula.  Saya minta Yang Berhormat bagi Tangga Batu 
untuk menyambung ucapan.  Sila sambung ucapan. 

2.32 ptg. 

 Tuan Haji Idris bin Haji Haron [Tangga Batu]:  Terima kasih Tuan Yang di-
Pertua.  Saya menyambung semula perbahasan saya mengenai tajuk yang pertama tadi 
ialah pembangunan dan pertubuhan belia.  Apa yang telah dapat disimpulkan daripada 
hujah saya yang pertama tadi ialah kita ingin melihat kesinambungan di dalam arena 
kepimpinan negara kita dan di hari ini kita dapati bahawa perkara ini amat sukar berlaku 
kerana terdapat kurangnya pemimpin-pemimpin belia yang benar-benar berada dalam 
bidang umur belia ini.  Kalau kita lihat daripada perangkaan di negara kita pun yang kurang 
daripada 15 tahun kita ada 31.3%, yang di antara 15 hingga 24 tahun kita ada 19.1% dan di 
antara 25 hingga 39 tahun kita ada 22.4%.   

 Ini membawa kepada masyarakat di negara kita yang berumur lebih daripada 39 
tahun hanyalah 27.2%.   

 Beberapa Ahli:  [Bangun] 

 Tuan Haji Idris bin Haji Haron:  Sila Yang Berhormat bagi Muar dahulu. 

 Tuan Razali bin Ibrahim:  Terima kasih Yang Berhormat Tangga Batu.  Sebelum 
kita berhenti rehat, Yang Berhormat mengatakan bahawa kita berbangga dengan 
pencapaian tokoh-tokoh di peringkat antarabangsa seperti Yang Amat Berhormat Ketua 
Menteri Melaka selaku Presiden WAY selama 7 tahun.  Sebentar tadi Yang Berhormat 
mengatakan bahawa golongan muda cukup kurang dalam pertubuhan belia.  Adakah Yang 
Berhormat mencadangkan supaya mereka yang telah berumur ini berundur untuk memberi 
laluan kepada pemimpin belia yang lebih muda atau bagaimana?  Terima kasih. 

 Tuan Haji Idris bin Haji Haron:  Terima kasih Yang Berhormat Muar.  Saya 
hendak menjawab soalan ini, saya kena berhati-hatilah.  Bukan begitu maksud saya.  
Maksud saya ialah pertubuhan-pertubuhan belia yang dahulunya, saya berikan contoh di 
sini Belia 4B pernah meletakkan peraturan pertubuhan di mana pemimpin belia pada ketika 
iaitu Pemimpin Pertubuhan Gerakan Belia 4B - Yang Berhormat bagi Larut boleh concurrent 
saya selepas ini - iaitu mestilah di bawah umur 0 tahun.  Kemudian apabila berlaku krisis 
kepimpinan di dalam Pergerakan Belia 4B mereka telah meletakkan kepimpinan Belia 4B 
pada ketika itu mestilah di bawah umur 45 tahun.  Kemudian berlaku krisis kepimpinan 
semula, mereka meletakkan siapa pun tidak kira umur, Pergerakan Belia 4B boleh dipimpin 
oleh sesiapa sahaja asalkan mereka berminat untuk memimpin pertubuhan belia. 

 Hari ini saya ingin mencadangkan kepada pihak kementerian supaya melihat 
semula Akta Pertubuhan Belia yang bakal digubal di mana meletakkan syarat kepimpinan 
pertubuhan belia ini mestilah diterajui oleh mereka yang benar-benar mempamerkan 
“kebeliaan” mereka supaya akan berlaku proses apa yang dipanggil “succession plan” - 
pelan kepada pelapis-pelapis, perancangan kepada pelapis-pelapis ini untuk menjadi 
pemimpin negara di masa akan datang. 

 Dato' Paduka Haji Badruddin bin Amiruldin:  [Bangun] 

 Dato' Raja Ahmad Zainuddin bin Raja Haji Omar:  Minta..... 

 Tuan Haji Ismail bin Haji Mohamed Said:  [Bangun] 

 Timbalan Yang di-Pertua [Datuk Dr. Yusof bin Yacob]:  Ada tiga orang yang 
bangun, Yang Berhormat. 

 Dato' Paduka Haji Badruddin bin Amiruldin:  Yang tadi janji dengan saya.  Janji 
bagi Jerai. 

 Tuan Haji Idris bin Haji Haron:  Baik, saya bagi Yang Berhormat bagi Jerai dulu. 



40. [Timbalan Yang di-Pertua (Datuk Dr. Yusof bin Yacob) mempengerusikan Mesyuarat]. Timbalan Yang di-Pertua [Datuk Dr. Yusof bin Yacob]: Ahli-ahli Yang Berhormat, mesyuarat disambung semula. Saya minta Yang Berhormat bagi Tangga Batu untuk menyambung ucapan. Sila sambung ucapan. 2.32 ptg. Tuan Haji Idris bin Haji Haron [Tangga Batu]: Terima kasih Tuan Yang di- Pertua. Saya menyambung semula perbahasan saya mengenai tajuk yang pertama tadi ialah pembangunan dan pertubuhan belia. Apa yang telah dapat disimpulkan daripada hujah saya yang pertama tadi ialah kita ingin melihat kesinambungan di dalam arena kepimpinan negara kita dan di hari ini kita dapati bahawa perkara ini amat sukar berlaku kerana terdapat kurangnya pemimpin-pemimpin belia yang benar-benar berada dalam bidang umur belia ini. Kalau kita lihat daripada perangkaan di negara kita pun yang kurang daripada 15 tahun kita ada 31.3%, yang di antara 15 hingga 24 tahun kita ada 19.1% dan di antara 25 hingga 39 tahun kita ada 22.4%. Ini membawa kepada masyarakat di negara kita yang berumur lebih daripada 39 tahun hanyalah 27.2%. Beberapa Ahli: [Bangun]. Tuan Haji Idris bin Haji Haron: Sila Yang Berhormat bagi Muar dahulu. Tuan Razali bin Ibrahim: Terima kasih Yang Berhormat Tangga Batu. Sebelum kita berhenti rehat, Yang Berhormat mengatakan bahawa kita berbangga dengan pencapaian tokoh-tokoh di peringkat antarabangsa seperti Yang Amat Berhormat Ketua Menteri Melaka selaku Presiden WAY selama 7 tahun. Sebentar tadi Yang Berhormat mengatakan bahawa golongan muda cukup kurang dalam pertubuhan belia. Adakah Yang Berhormat mencadangkan supaya mereka yang telah berumur ini berundur untuk memberi laluan kepada pemimpin belia yang lebih muda atau bagaimana? Terima kasih. Tuan Haji Idris bin Haji Haron: Terima kasih Yang Berhormat Muar. Saya hendak menjawab soalan ini, saya kena berhati-hatilah. Bukan begitu maksud saya. Maksud saya ialah pertubuhan-pertubuhan belia yang dahulunya, saya berikan contoh di sini Belia 4B pernah meletakkan peraturan pertubuhan di mana pemimpin belia pada ketika iaitu Pemimpin Pertubuhan Gerakan Belia 4B- Yang Berhormat bagi Larut boleh concurrent saya selepas ini- iaitu mestilah di bawah umur 0 tahun. Kemudian apabila berlaku krisis kepimpinan di dalam Pergerakan Belia 4B mereka telah meletakkan kepimpinan Belia 4B pada ketika itu mestilah di bawah umur 45 tahun. Kemudian berlaku krisis kepimpinan semula, mereka meletakkan siapa pun tidak kira umur, Pergerakan Belia 4B boleh dipimpin oleh sesiapa sahaja asalkan mereka berminat untuk memimpin pertubuhan belia. Hari ini saya ingin mencadangkan kepada pihak kementerian supaya melihat semula Akta Pertubuhan Belia yang bakal digubal di mana meletakkan syarat kepimpinan pertubuhan belia ini mestilah diterajui oleh mereka yang benar-benar mempamerkan "kebeliaan" mereka supaya akan berlaku proses apa yang dipanggil "succession plan"- pelan kepada pelapis-pelapis, perancangan kepada pelapis-pelapis ini untuk menjadi pemimpin negara di masa akan datang. Dato' Paduka Haji Badruddin bin Amiruldin: [Bangun]. Dato' Raja Ahmad Zainuddin bin Raja Haji Omar: Minta..... Tuan Haji Ismail bin Haji Mohamed Said: [Bangun]. Timbalan Yang di-Pertua [Datuk Dr. Yusof bin Yacob]: Ada tiga orang yang bangun, Yang Berhormat. Dato' Paduka Haji Badruddin bin Amiruldin: Yang tadi janji dengan saya. Janji bagi Jerai. Tuan Haji Idris bin Haji Haron: Baik, saya bagi Yang Berhormat bagi Jerai dulu.